Document ID: 31988R2256

Title and Content:
ΚΑΝΟΝΙΣΜΟΣ ( ΕΟΚ ) αριθ . 2256/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για τροποποίηση του κανονισμού ( ΕΟΚ ) αριθ . 1417/78 περί του καθεστώτος ενισχύσεως στις αποξηραμένες ζωοτροφές ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3996/87^(2 ), και ιδίως το άρθρο 6 παράγραφος 2, την πρόταση της Επιτροπής^(3 ), Εκτιμώντας ότι θα πρέπει να προσαρμοσθεί η σύνταξη του κανονισμού ( ΕΟΚ ) αριθ . 1417/78^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1173/87^(5 ), στις τελευταίες τροποποιήσεις του κανονισμού ( ΕΟΚ ) αριθ . 1117 /78, προσαρμόζοντας ιδίως όλες τις παραπομπές στο άρθρο 1 του κανονισμού ( ΕΟΚ ) αριθ . 1117/78, διαγράφοντας τον όρο "συμπληρωματική" στην έκφραση "συμπληρωματική ενίσχυση" και διαγράφοντας τις παραπομπές στο άρθρο 3 του κανονισμού ( ΕΟΚ ) αριθ . 1117/78, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : ίΑρθρο 1 Ο κανονισμός ( ΕΟΚ ) αριθ . 1417/78 τροποποιείται ως εξής : 1 . ^Στο άρθρο 1 παράγραφος 1, οι όροι "που αναφέρονται στο άρθρο 1 στοιχείο β ) πρώτη περίπτωση" αντικαθίστανται από τους όρους "που αναφέρονται στο άρθρο 1 στοιχείο β ) πρώτη και τρίτη περίπτωση ". 2 . ^Το άρθρο 5 αντικαθίσταται από το ακόλουθο κείμενο : "ιΑρθρο 5 Η ενίσχυση που αναφέρεται στο άρθρο 5 του κανονισμού ( ΕΟΚ ) αριθ . 1117/78 χορηγείται, μετά από αίτηση του ενδιαφερόμενου, για τις αποξηραμένες ζωοτροφές που εξέρχονται από τη μεταποιητική επιχείρηση και ανταποκρίνονται στους εξής όρους : α ) ^η μέγιστη περιεκτικότητα σε υγρασία βρίσκεται μεταξύ 11 και 14 % και μπορεί να διάφερει ανάλογα με τους τρόπους παρουσιάσεως του προϊόντος β ) ^η ελάχιστη περιεκτικότητα σε ολικές ακατέργαστες πρωτεΐνες σε σχέση με την ξηρή ουσία δεν πρέπει να είναι μικρότερη από : - 14 % για τα προϊόντα που αναφέρονται στο άρθρο 1 στοιχεία β ) και γ ) δεύτερη περίπτωση του κανονισμού ( ΕΟΚ ) αριθ . 1117/78, - 45 % για τα προϊόντα που αναφέρονται στο άρθρο 1 στοιχείο γ ) πρώτη περίπτωση του κανονισμού ( ΕΟΚ ) αριθ . 1117/78 . Εντούτοις, συμπληρωματικοί όροι, ιδίως όσον αφορά την περιεκτικότητα σε κυταρίνη και σε καροτίνη, μπορούν να θεσπιστούν με τη διαδικασία που προβλέπεται στο άρθρο 12 του κανονισμού ( ΕΟΚ ) αριθ . 1117/78 ." 3. ^Στο άρθρο 6 οι όροι "οι ενισχύσεις που αναφέρονται στα άρθρα 3 και 5 του κανονισμού ( ΕΟΚ ) αριθ . 1117/78 χορηγούνται μόνο στις μεταποιητικές επιχειρήσεις οι οποίες :" αντικαθίσταται από τους όρους "η ενίσχυση που αναφέρεται στο άρθρο 5 του κανονισμού ( ΕΟΚ ) αριθ . 1117/78 χορηγείται μόνο στις μεταποιητικές επιχειρήσεις οι οποίες :". 4 . ^Στο άρθρο 7 παράγραφος 2, οι όροι "το ποσό των ενισχύσεων που αναφέρονται στα άρθρα 3 και 5 του κανονισμού ( ΕΟΚ ) αριθ . 1117/78, που έχουν ληφθεί από την εν λόγω επιχείρηση" αντικαθίστανται από τους όρους "το ποσό της ενίσχυσης που αναφέρεται στο άρθρο 5 του κανονισμού ( ΕΟΚ ) αριθ . 1117/78 που έχει ληφθεί από την εν λόγω επιχείρηση ". 5 . ^Στο άρθρο 8, το τελευταίο εδάφιο διαγράφεται . 6 . ^Στα άρθρα 9, 10 και 11, ο όρος "συμπληρωματικής" διαγράφεται . ίΑρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 19ης Ιουλίου 1988 .

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1277
2443
2656
656

EuroVoc IDs (Expanded): 1277
2443
2656
656

Dataset Source: meu

Split: train